**OPIS AKTIVNOSTI EKSPERTA U OKVIRU POSTUPKA NABAVKE USLUGA**

**PROJEKAT:** „Unapređenje okvira za održivo srednje stručno obrazovanja s fokusom na zelenu transformaciju“

**USLUGA:** Realizacija konverzacijskog kursa engleskog jezika za uposlenike Privredne komore ZDK

**OSNOV NABAVKE:** Budžet-Annex 1, budžetska linija 2-External services, podbudžetska linija 2.7-angažman eksperta za provođenje konverzacijskog kursa engleskog jezika za uposlenike Privredne komore ZDK

**1. Kontekst**

1. **Kratke informacije o projektu**

U okviru grant ugovora zaključenog sa Deutsche Gesellschaft für Internationale Zusammenarbeit (GIZ) GmbH u sklopu projekta „Održivi ekonomski razvoj i promocija zapošljavanja u Bosni i Hercegovini“ koji finansiraju Njemačko Savezno ministarstvo za ekonomsku saradnju i razvoj (Bundesministerium für wirtschaftliche Zusammenarbeit - BMZ) i Švicarska agencija za razvoj i saradnju (Swiss Agency for Development and Cooperation – SDC) Privredna komora Zeničko-dobojskog kantona implementira projekat „Unapređenje okvira za održivo srednje stručno obrazovanja s fokusom na zelenu transformaciju“ (u daljem tekstu: Projekat).

Projekat se implementira u periodu od januara 2024. do januara 2026.godine.

Generalni cilj Projekta je dalji razvoj i integracija elemenata dualno organizovanog obrazovanja u sistem srednjeg stručnog obrazovanja i obuke (u daljem tekstu: SSO) Zeničko-dobojskog kantona, s fokusom na zelenu transformaciju. Specifični ciljevi projekta obuhvataju sljedeće: uspostavu metodologije i procedure prikupljanja i analiziranja podataka u vezi sa SSO, te provođenje studije praćenja (tzv. Tracer study) na godišnjem nivou; ozelenjavanje ishoda učenja; razvoj okvira za sistemsku integraciju mentora praktične nastave kod privrednih subjekata i master trenera; povećanje interesa privrednih subjekata za učešće u praktičnoj nastavi; podizanje svijesti javnosti o dualno organizovanom obrazovanju sa posebnim fokusom na zelenu transformaciju.

Dugoročno, kao rezultat poboljšanog sistema SSO, očekivan je doprinos većoj zapošljivosti mladih u ZDK, te osiguranje kvalifikovane radne snage neophodne za održiv ekonomski razvoj zemlje.

1. **Pozadina angažmana eksperta za provođenje situacijske analize u pogledu potencijala zelene transformacije u nastavnim planovima i programima identificiranog zanimanja**

Cilj ovog kursa je da zaposlenici Privredne komore Zeničko-dobojskog kantona osnaže svoje svoje kapacitete i unaprijede jezičke vještine engleskog jezika. U današnjem globalnom poslovnom okruženju, poznavanje engleskog jezika predstavlja ključni faktor uspjeha i konkurentnosti. Kroz interaktivnu nastavu i praktične vježbe, uposlenici Privredne komore ZDK će imati priliku da razviju svoje komunikacijske vještine, prošire svoj poslovni rječnik i steknu samopouzdanje u korištenju jezika u profesionalnim situacijama.

Potrebno je da program kursa bude osmišljen kako bi se fokusirao na specifične potrebe i izazove sa kojima se zaposleni suočavaju u svom radu, omogućavajući im da efikasnije komuniciraju sa međunarodnim partnerima, klijentima i kolegama.

Kroz ovaj kurs, potrebno je da učesnici ne samo usvoje praktična znanja i vještine, već da se podstaknu na kontinuirano učenje i lični razvoj, što će doprinijeti jačanju ukupnih kapaciteta i kompetencija Privredne komore ZDK.

**2. Lista i opis aktivnosti angažovanog eksperta**

|  |  |  |  |
| --- | --- | --- | --- |
| **AKTIVNOST** | **OPIS AKTIVNOSTI** | **REZULTAT** | **VREMENSKI OKVIR AKTIVNOSTI** |
| **1. Pripremno testiranje uposlenika Privredne komore ZDK radi utvrđivanja nivoa znanja i odabira odgovarajućeg stepena kursa** | Ova aktivnost obuhvata sprovođenje inicijalnog testiranja zaposlenika kako bi se utvrdio trenutni nivo znanja engleskog jezika. Testiranje će uključivati pismene i usmene zadatke koji će obuhvatiti različite jezičke vještine, kao što su čitanje, pisanje, slušanje i govor. Na osnovu rezultata testiranja, izvršit će se analiza koja će omogućiti definisanje nivoa kursa. | Utvrđen nivo znanja svakog zaposlenika | Oktobar 2024. |
| **2. Priprema prostora za rad i radnih materijala za polaznike kursa** | Ova aktivnost uključuje organizaciju i opremanje učionice kako bi se stvorilo podsticajno okruženje za učenje. To podrazumijeva osiguranje adekvatnog nameštaja, tehnološke opreme, kao i potrebnih nastavnih sredstava kao što su udžbenici, radni listovi itd. | Stvoren podsticajan i funkcionalan prostor za učenje | Oktobar 2024. |
| **3. Priprema plana rada za polaznike kursa u dogovorenom trajanju** | U ovoj fazi razvija se detaljan plan rada koji uključuje ciljeve i teme svakog časa, kao i metode nastave koje će se primjenjivati. Plan rada će obuhvatiti raspored časova, način evaluacije napretka polaznika, kao i aktivnosti koje će se sprovoditi tokom kursa (grupni rad, radionice, prezentacije). Osim toga, plan će predvidjeti i prilagodbe za različite nivoe znanja kako bi se osiguralo da svi polaznici imaju koristi od kursa. | Razvijen jasan i detaljan plan rada koji definiše ciljeve i teme nastave, kao i metode evaluacije | Oktobar 2024. |
| **4.** **Provođenje kursa engleskog jezika u previđenom trajanju** | Tokom ove aktivnosti, kurs će se realizovati prema prethodno usvojenom planu rada. Nastava će se izvoditi kroz raznovrsne metode, uključujući interaktivne vježbe, diskusije, simulacije i praktične zadatke koji omogućavaju aktivno učenje i razvoj jezičkih vještina. Eskpert će pružati povratne informacije i podršku polaznicima tokom cijelog kursa kako bi se osigurao njihov napredak i motivacija. | Usvojene jezičke vještine i poboljšana komunikacija polaznika na engleskom jeziku | Oktobar-Februar 2024. |
| **5.** **Testiranje polaznika kursa po realizaciji istoga, te dodjela diploma/certifikata o uspješno realizovanom kursu** | Na kraju kursa, polaznici će proći kroz završno testiranje koje će obuhvatiti sve vještine koje su stekli tokom nastave. Testiranje će omogućiti evaluaciju njihovog napretka i usvojenih znanja. Na osnovu rezultata završnog testiranja, polaznicima će biti dodijeljene diplome ili certifikati koji potvrđuju njihovo uspješno završavanje kursa. | Dodijeljene diplome/certifikati | Februar 2025. |

**3. Trajanje angažmana**

Izabrani ponuđač će od dana potpisivanja ugovora pa najkasnije do 28.02.2025. godine kontinuirano provoditi aktivnosti u svrhu realizacije aktivnosti i isporuka iz tačke 2.ovog dokumenta.

U slučaju potrebe, a zbog promjene okvira ili prirode zadatka, može se izvršiti izmjena ugovora tokom trajanja ugovora.

**P R E D S J E D N I C A**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**mr.sci. Diana Babić, s.r**